המועצה הצפון-אטלנטית

המועצה הצפון-אטלנטית (, , ידועה גם בראשי התיבות באנגלית NAC) היא גוף קבלת ההחלטות הפוליטי של ארגון האמנה הצפון-אטלנטית (נאט"ו), המורכב מנציגים קבועים במדינות החברות בארגון. היא הוקמה מכוח סעיף 9 ל, והיא הגוף היחיד בארגון שסמכותו נובעת באופן מפורש מתוך האמנה.
ממוזער|250x250 פיקסלים|מטה נאט"ו בבריסל, בלגיה – משכן הקבע של המועצה במבט אווירי, 2018
המועצה מוסמכת לפקח על התהליך הפוליטי והצבאי בארגון, והיא מהווה פורום עבור המדינות החברות, לדיונים בנושא שאלות על מדיניות או תפעול הארגון, הדורשים הסכמה משותפת. כל ההחלטות במועצה מתקבלות בפה אחד ובהסכמה משותפת בלבד. יושב ראש המועצה הוא מזכ"ל נאט"ו, .

סמכויות וחובות
סעיף 9 לאמנה הצפון-אטלנטית שנחתמה בוושינגטון די. סי. ב-4 באפריל 1949, המהווה את הבסיס המשפטי לארגון נאט"ו, הוא מקור הסמכות של המועצה. בסעיף, המדינות המייסדות של הברית הסכימו על הקמת מועצה שתעניק ייצוג לכל המדינות החברות, ותהווה פורום דיוני בכל הנוגע ליישום האמנה. הוא העניק למועצה את הסמכות להקמת גופי-משנה על מנת להגשים את אותן מטרות ("ככל שיידרש"). כן הוגדרו בו המטרות המיידיות של המועצה – הקמת "ועדת הגנה" ליישום 2 סעיפים לאמנה, בדבר מחויבויותיהן של המדינות יחדיו ולחוד (סעיף 3) ועיקרון ההגנה הקולקטיבית (סעיף 5).המועצה מתכנסת ב-4 פורמטים, ובתדירות משתנה:
 נציגי קבע ("שגרירים"): נצג קבע הוא חבר קבוע ובכיר במשלחת הדיפלומטית של מדינתו למועצה – הפועלת דרך שגרירות המדינה החברה בבלגיה. בדרך כלל, נציג הקבע הוא משרת ציבור בכיר או שגריר מנוסה, המכהן באותה דרגה דיפלומטית. השגרירים יושבים בוועידה סביב השולחן, כאשר הם מסודרים לפי סדר האלפבית האנגלי, בדומה לוועדות נאט"ו.
 שרי חוץ: בפורמט זה, שר חוץ של מדינה כלשהי נושא את התואר "נשיא של כבוד", העובר ברוטציה בין המדינות החברות מדי שנה, לפי סדר האלפבית האנגלי. שרי החוץ נפגשים פעמיים בשנה.
 שרי הגנה: שרי ההגנה נפגשים 3 פעמים בשנה.
 ראשי מדינות וראשי ממשלות

המועצה מתכנסת לפחות פעם בשבוע, ולרוב בתדירות גבוהה יותר בפורמט נציגי הקבע. החלטות המועצה מתקבלות בפה אחד ובהסכמה משותפת בלבד. כל מדינה המיוצגת במועצה או בוועדות הכפופות לה, ריבונה ואחראית להחלטותיה. ישיבות המועצה מנוהלות על ידי יושב הראש, מזכ"ל נאט"ו, ובהיעדרו, סגנו ממלא את מקומו. נציג הקבע הוותיק ביותר במועצה נושא את התואר "דיקן המועצה" – תואר סמלי למחצה, שנושאו מוזמן לעיתים למלא תפקיד מנחה ספציפי, למשל כינוס ישיבות וניהול דיונים במהלך התקופה שבה מאותר מזכ"ל חדש.

גלריה

ראו גם

 הוועדה הצבאית של נאט"ו

לקריאה נוספת



קישורים חיצוניים

מידע רשמי



הערות שוליים

קטגוריה:נאט"ו